钦定古今图书集成/理学汇编/文学典/第072卷 > 王令
## 钦定古今图书集成/理学汇编/文学典/第072卷 > 王令

按《仪真县志》：令字逢原，有异才，年十数岁，昼从群儿
戏，夜必读书。家贫无以自存，徙居高邮。王安石与之
交，惜其才，以其妻之姨妻之。尝作《论语》《孟子解义》。安
石尝与语曰：“始得足下之文，独爱足下之才。既而见
足下衣刓履缺。”

“坐而语，未尝及己之穷。”退而询足下。

终岁食不荤，不以铢忽妄售于人，世之自立如足下
者有几？后居江阴，卒，年三十有八。所著有《广陵集》十
卷，《蒙求》一卷。